**Ordonanță a Guvernului pentru modificarea și completarea Ordonanței de urgență a Guvernului nr. 77/1999 privind unele măsuri pentru prevenirea incapacității de plată, cu modificările și completările ulterioare.**

**În temeiul art. 108 din Constituția României, republicată, și al art. 1, pct. I subpunctul 3 din Legea nr. 267/2017 privind abilitarea Guvernului de a emite ordonanțe**

**Guvernul României adoptă prezenta ordonanță.**

**Art. I**

Ordonanța de urgență a Guvernului nr. 77/1999 privind unele măsuri pentru prevenirea incapacității de plată, publicată în Monitorul Oficial al României, Partea I nr. 256 din 04 iunie 1999, cu modificările și completările ulterioare, se modifică și va avea următorul cuprins:

1. Articolul 2 modifică și va avea următorul cuprins:

„Art. 2 Persoanele juridice cu sediul în România, indiferent de forma de organizare si de tipul de proprietate au obligația de a întocmi situația privind facturile restante mai mari de 10000 lei individual sau cumulând 10000 lei pe același creditor/debitor și mai vechi de 30 de zile de la emiterea facturii fiscale sau de la scadență, daca scadența este clar specificata, către orice creditor, respectiv de la orice debitor, persoana juridica, după caz, cu sediul in România, care va cuprinde:

 a) elemente de identificare a calității de debitor:

 1. denumirea, sediul social și codul fiscal;

 2. denumirea, sediul social și codul fiscal ale creditorului;

 3. numărul, data emiterii, scadență, dacă este clar specificată, valoarea și soldul facturii ce urmează să fie plătită creditorului;

 b) elemente de identificare a calității de creditor:

 1. denumirea, sediul social și codul fiscal;

 2. denumirea, sediul social și codul fiscal ale debitorului;

 3. numărul, data emiterii, scadență, dacă este clar specificată, valoarea şi soldul facturii ce urmează să fie încasată de la debitor”.

**Art. II**

1. În termen de 30 de zile de la data intrării în vigoare a prezentei ordonanțe de urgență se aprobă prin hotărâre a Guvernului, organizarea și funcționarea Centrului de Pregătire pentru Personalul din Industrie, denumit în continuare CPPI.
2. Coordonarea activității CPPI este asigurată de ministrul economiei. În exercitarea atribuțiilor sale, ministrul economiei este sprijinit de un Consiliu de supraveghere și îndrumare a activității CPPI, format din 3 membri.
3. Desemnarea și revocarea membrilor Consiliului de supraveghere și îndrumare se realizează prin ordin al ministrului economiei.
4. Membrii Consiliului de supraveghere și îndrumare primesc o indemnizație lunară al cărei cuantum se stabilește prin ordin al ministrului economiei și care nu poate depăși 90% din cea a directorului general al CPPI.
5. Consiliul de supraveghere și îndrumare are următoarele atribuții principale:
6. avizează și propune aprobarea și modificarea bugetului de venituri și cheltuieli al CPPI;
7. aprobă Regulamentul de organizare și funcționare al CPPI;
8. aprobă raportul anual de activitate al CPPI;
9. supraveghează și îndrumă activitatea CPPI, în vederea ducerii la îndeplinire a strategiilor și direcțiilor de acțiune aprobate;
10. Conducerea CPPI este asigurată de către directorul general numit în condițiile legii prin ordin al ministrului economiei. Directorul general este președintele Consiliului de supraveghere și îndrumare.

**PRIM MINISTRU**

**MIHAI TUDOSE**